## โครงการฝึกอบรมเชิงปฏิบัติการ

## เรื่อง การพัฒนานักศึกษาให้มีคุณลักษณะที่พึงประสงค์ตามอัตลักษณ์ของสถาบัน

## ๑. หลักการและเหตุผล

 จากการที่สถาบันเทคโนโลยีพระจอมเกล้าเจ้าคุณทหารลาดกระบังได้มีการกำหนดอัตลักษณ์ของนักศึกษาคือ“ซื่อสัตย์ ใฝ่รู้ สู้งาน” แล้วนั้น สำนักวิชาศึกษาทั่วไปถือเป็นหน่วยงานสำคัญในการปลูกฝังอัตลักษณ์ดังกล่าวให้มีความชัดเจนยิ่งขึ้นผ่านการเรียนการสอนในหมวดวิชาศึกษาทั่วไป นอกจากนี้สำนักมีภารกิจในการส่งเสริมให้นักศึกษาได้มีทักษะภาวะผู้นำ มีคุณธรรม จริยธรรมในการดำเนินชีวิตบนพื้นฐานปรัชญาเศรษฐกิจพอเพียง มีจิตอาสาและสำนึกสาธารณะ เพื่อเป็นพลเมืองที่มีคุณค่าของสังคมไทยและสังคมโลก ซึ่งเป็นไปตามปรัชญาของวิชาศึกษาทั่วไป

ดังนั้นสำนักวิชาศึกษาทั่วไป สถาบันเทคโนโลยีพระจอมเกล้าเจ้าคุณทหารลาดกระบังร่วมกับสถาบันเศรษฐกิจพอเพียง จึงได้จัดโครงการอบรมเชิงปฏิบัติการให้กับนักศึกษาของสถาบัน เพื่อพัฒนานักศึกษาให้มีคุณลักษณะที่พึงประสงค์ตามอัตลักษณ์ของสถาบัน โดยจัดเป็นกิจกรรมในรายวิชา “จิตวิทยาเพื่อพัฒนาตน” ในห้วข้อ Active Citizen กล้า ท้า เปลี่ยน ตอน บุกชุมพร

 **๒. วัตถุประสงค์**

* เพื่อพัฒนานักศึกษาให้มีคุณลักษณะที่พึงประสงค์ ดังนี้

- มีคุณลักษณะ“ซื่อสัตย์ ใฝ่รู้ สู้งาน”ตามอัตลักษณ์ของสถาบันเทคโนโลยีพระจอมเกล้าเจ้าคุณทหารลาดกระบัง

- มีภาวะผู้นำเพื่อการเปลี่ยนแปลง

- มีคุณธรรม จริยธรรมในการดำเนินชีวิตบนพื้นฐานปรัชญาเศรษฐกิจพอเพียง

- มีจิตอาสาและสำนึกสาธารณะ เป็นพลเมืองที่มีคุณค่าของสังคมไทยและสังคมโลก

**๓. รูปแบบการดำเนินงาน**

* บรรยาย/ การจัดกลุ่มปฏิบัติการ

**๔. ผู้เข้าร่วมโครงการ (ประมาณ ๗๑ คน)**

* นักศึกษาของสถาบันเทคโนโลยีพระจอมเกล้าเจ้าคุณทหารลาดกระบัง ชั้นปีที่ ๔ (จำนวน ๖๕ คน)
* อาจารย์ผู้ควบคุมโครงการ (สำนักวิชาศึกษาทั่วไป) (จำนวน ๖ คน)

**๕. วัน เวลา และสถานที่**

* วันที่ ๒๔-๒๗ มีนาคม ๒๕๕๙ (จำนวน ๔ วัน) ณ ชุมชนตำบลวังตะกอ อ.หลังสวน จ.ชุมพร

**๖. ตัวชี้วัดความสำเร็จ** :

* เชิงปริมาณ : ร้อยละ ๘๐ ของจำนวนผู้เข้าร่วมโครงการ
* เชิงคุณภาพ : ร้อยละ ๗๕ ของผู้เข้าร่วมโครงการมีความพึงพอใจและสามารถนำความรู้ที่ได้รับ ไปประยุกต์ใช้ในชีวิตประจำวัน

**๗. ผู้รับผิดชอบโครงการ** สำนักวิชาศึกษาทั่วไปสถาบันเทคโนโลยีพระจอมเกล้าเจ้าคุณทหารลาดกระบัง

**รายชื่ออาจารย์ที่ปรึกษา/ควบคุมโครงการ**

 ๑. ดร.อำภาพรรณ ตันตินาครกูล ผู้อำนวยการสำนักวิชาศึกษาทั่วไป

 ๒. ผศ.ดร.สมศักดิ์ วลัยรัชต์ รองผู้อำนวยการสำนักวิชาศึกษาทั่วไป

 ๓. ผศ.ดร.ประสันต์ ชุ่มใจหาญ รองผู้อำนวยการสำนักวิชาศึกษาทั่วไป

 ๔. รศ.ดร.กาญจนา บุญภักดิ์ รองผู้อำนวยการสำนักวิชาศึกษาทั่วไป

 ๕. ดร.ฐิยาพร กันตาธนวัฒน์ ผู้ช่วยผู้อำนวยการสำนักวิชาศึกษาทั่วไป

 และอาจารย์ผู้สอนรายวิชา “จิตวิทยาเพื่อการพัฒนาตน”

 ๖. ดร.รวิช ควรประเสริฐ ผู้ช่วยผู้อำนวยการสำนักวิชาศึกษาทั่วไป

**๘. ผลที่คาดว่าจะได้รับ**

* นักศึกษาให้มีคุณลักษณะที่พึงประสงค์ ตามอัตลักษณ์ของสถาบัน “ซื่อสัตย์ ใฝ่รู้ สู้งาน”
* สามารถนำความรู้และประสบการณ์ที่ได้รับไปประยุกต์ใช้ในชีวิตประจำวัน

…………………………………………………………………………

**กำหนดการโครงการฝึกอบรมเชิงปฏิบัติการ**

**เรื่อง การพัฒนานักศึกษาให้มีคุณลักษณะที่พึงประสงค์ตามอัตลักษณ์ของสถาบัน**

**วันที่ ๑ (วันพฤหัสบดีที่ ๒๔ มีนาคม ๒๕๕๙)**

 ๑๖.๐๐ น. รายงานตัวที่สถานีรถไฟพระจอมเกล้า พร้อมรับอาหารมื้อเย็น

 ๑๗.๐๐ น. ออกเดินทางจากสถานีรถไฟพระจอมเกล้า ไปยังสถานีรถไฟกรุงเทพ

 ๑๙.๓๐ น. ออกเดินทางจากสถานีรถไฟกรุงเทพ (รถด่วน ขบวน ๘๕ ) ไปยังสถานีรถไฟหลังสวน

**วันที่ ๒ (วันศุกร์ที่ ๒๕ มีนาคม ๒๕๕๙)**

 ๐๕.๒๕ - ๐๗.๐๐ น. ถึงสถานีรถไฟหลังสวน จ.ชุมพร และปฏิบัติภารกิจส่วนตัว

 ๐๗.๐๐ - ๐๘.๐๐ น. ออกเดินทางไปยัง ชุมชนตำบลวังตะกอ อ.หลังสวน จ.ชุมพร

 ๐๘.๐๐ - ๐๙.๓๐ น. เคารพธงชาติ รับประทานอาหารมื้อเช้า และเข้าที่พักเก็บสัมภาระ

 ๐๙.๓๐ - ๑๒.๐๐ น. การบรรยาย “พูดคุยกับลุงกำนัน : แนะนำสถานที่และเยี่ยมชมชุมชน”

 ๑๒.๐๐ - ๑๓.๐๐ น. พักรับประทานอาหารกลางวัน

 ๑๓.๐๐ - ๑๘.๐๐ น. กิจกรรมกลุ่ม เรื่อง การพัฒนาคุณลักษณะเพื่อเสริมสร้างอัตลักษณ์

 “ซื่อสัตย์ ใฝ่รู้ สู้งาน” ในหัวข้อ “การเอาตัวรอดในภาวะวิกฤตกับลุงดาบ”

 และรับภารกิจ หาอยู่กิน ๕ มื้อ และรับประทานอาหารเย็นที่ปรุงเอง

 ๑๘.๐๐ - ๑๙.๓๐ น. เคารพธงชาติ และปฏิบัติภารกิจส่วนตัว

 ๑๙.๓๐ - ๒๒.๐๐ น. กิจกรรมรอบกองไฟ “พูดคุยกับพี่เมย์ คนรุ่นใหม่บนวิถีที่เลือกเอง”

 ๒๒.๐๐ น. เสร็จสิ้นกิจกรรม วันที่ ๒ เข้าที่พัก

**วันที่ ๓ (วันเสาร์ที่ ๒๖ มีนาคม ๒๕๕๙)**

 ๐๕.๐๐ - ๐๘.๐๐ น. กิจกรรมการเรียนรู้ “อาหารเพื่อตนเอง”

 ๐๘.๐๐ - ๐๙.๓๐ น. เคารพธงชาติ และรับประทานอาหารเช้า

 ๐๙.๓๐ - ๑๒.๐๐ น. กิจกรรมกลุ่ม เรื่อง การพัฒนาคุณลักษณะเพื่อเสริมสร้างอัตลักษณ์

 “ซื่อสัตย์ ใฝ่รู้ สู้งาน” ในหัวข้อ “ทำให้เสร็จภายใน ๑ วัน : สร้างความ เปลี่ยนแปลง

 และเป็นประโยชน์ต่อสถานที่ด้วยความคิดสร้างสรรค์”

 ๑๒.๐๐ - ๑๓.๐๐ น. พักรับประทานอาหารกลางวัน

 ๑๓.๐๐ - ๑๗.๐๐ น. กิจกรรมกลุ่ม เรื่อง การพัฒนาคุณลักษณะเพื่อเสริมสร้างอัตลักษณ์

 “ซื่อสัตย์ ใฝ่รู้ สู้งาน” ในหัวข้อ “ทำให้เสร็จภายใน ๑ วัน : สร้างความ เปลี่ยนแปลง

 และเป็นประโยชน์ต่อสถานที่ด้วยความคิดสร้างสรรค์” (ต่อ)

 ๑๗.๐๐ - ๑๘.๐๐ น. รับประทานอาหารเย็น

 ๑๘.๐๐ - ๑๙.๓๐ น. เคารพธงชาติ และปฏิบัติภารกิจส่วนตัว

 ๑๙.๓๐ - ๒๒.๐๐ น. กิจกรรม “เรียนรู้ธรรมชาติยามค่ำคืน”

 ๒๒.๐๐ น. เสร็จสิ้นกิจกรรม วันที่ ๓ เข้าที่พัก

**วันที่ ๔ (วันอาทิตย์ที่ ๒๗ มีนาคม ๒๕๕๙)**

 ๐๕.๐๐ - ๐๘.๐๐ น. การปฏิบัติการ “ฟื้นคืนระบบนิเวศ”

 ๐๘.๐๐ - ๐๙.๓๐ น. เคารพธงชาติ และรับประทานอาหารเช้า

 ๐๙.๓๐ - ๑๐.๔๕ น. กิจกรรม เรื่อง การพัฒนาคุณลักษณะเพื่อเสริมสร้างอัตลักษณ์

 “ซื่อสัตย์ ใฝ่รู้ สู้งาน” ในหัวข้อ : ระดมความคิด สรรค์สร้าง จากสิ่งที่ได้เรียนรู้ และ

 กล่าวปิดโครงการ

 ๑๐.๔๕ - ๑๑.๓๐ น. ออกเดินทางไปยังสถานีรถไฟหลังสวน

 ๑๑.๕๘ - ๑๙.๓๐ น. ออกเดินทางไปสถานีรถไฟกรุงเทพ (รถด่วนพิเศษ ขบวน ๔๐ )

 (รับประทานอาหารกลางวันบนรถไฟ)

…………………………………………………………………………